Suchinthana/ta-wikipedia huggingface dataset:
மீரா மிதுன்

மீரா மிதுன் (Meera Mitun),  ஒரு இந்திய வடிவழகி .

துவக்க வாழ்க்கை 
மீரா மிதுன் சென்னையில் ஒரு இந்து குடும்பத்தில் பிறந்தார். இவர் மகரிஷி வித்யா மந்திர்  பள்ளியில் பயின்றார் , பின்னர் எதிராஜ் மகளிர் கல்லூரியில் நுண்ணுயிரியலில் இளங்கலை பட்டம் பெற்றார். பிறகு எஸ்ஆர்எம் பல்கலைக்கழகத்தில் உயிரி தொழில்நுட்பத்தில் முதுகலைப் பட்டம் பெற்றார்.

போட்டிகள் வரலாறு

மிஸ் தென் இந்தியா  2016 
மீரா மிதுன் மிஸ் தென் இந்தியா 2016 போட்டியின் வெற்றியாளர் ஆவார். தென்னிந்தியாவின் பல்வேறு மாநிலங்களைச் சேர்ந்த 18 போட்டியாளர்களுடன் போட்டியிட்டு இவர் வென்றார். இந்த போட்டியின் 15 ஆண்டுகால  வரலாற்றில் முதல் முறையாக வென்ற சென்னைப் பெண் இவராவார். மேலும் இவர் மிஸ் தமிழ்நாடு 2016 பட்டம் பெற்றவராவார். பல்வேறு பிராந்தியங்கள், மாநிலங்களுக்கு இடையில் நடக்கும் போட்டிகளில்  தமிழ்நாட்டின் சார்பில் இவர் போட்டியிட்டுள்ளார். என்றாலும், இவர் மிஸ் தென் இந்தியா பட்டத்தையும், இலட்சினையையும் தவறாக பயன்படுத்திய குற்றச்சாட்டின்பேரில் 2019 சூன் மாதத்தில் இவர் பெற்ற மிஸ் இந்தியா சவுத் பட்டமானது போட்டி அமைப்பாளரால் திரும்பப் பெறப்பட்டது.

மிஸ் குயின் ஆப் இந்தியா 2016 
மீரா மித்துன் 2016 ஆம் ஆண்டு மிஸ் குயின் ஆப் இந்தியா போட்டியில் தமிழ்நாட்டைப் பிரதிநிதித்துவப்படுத்தி கலந்துகொண்டார். இந்தியா முழுவதிலும் கலந்துகொண்ட பல்வேறு போட்டியாளர்களிடையே, தெற்கை பிரதிநிதித்துவப்படுத்திய அனைத்து போட்டியாளர்களிடையே பிராந்திய பிரிவின் கீழ்  2016 மிஸ் குயின் ஆப் சவுத் என முடிசூட்டப்பட்டார்.

நடிப்பு வாழ்க்கை 
மீரா மிதுன் 2017 ஆம் ஆண்டு ஸ்ரீ கணேஷ் இயக்கிய தமிழ்த் திரைப்படமான 8 தோட்டாக்கள் திரைப்படத்தின் மூலம் திரைப்பட வாழ்வில் நுழைந்தார். இப்படத்தில் இவர் வட சென்னையில் வசிக்கும் பக்கத்துவீட்டுப் பெண்ணாக சித்தரிக்கப்பட்டார். இவருக்கு  பாராட்டைப் பெற்றுத் தந்த படமாக இவரது இரண்டாவது படமான சூர்யா நடித்து விக்னேஷ் சிவன் இயக்கிய  தானா சேர்ந்த கூட்டம்  படம் அமைந்தது.  இப்படத்தில் இவர் கலையரசனின் நண்பனின் மனைவியாக நடித்தார்.

திரைப்பட வரலாறு

தொலைக்காட்சி

மேற்கோள்கள்

ஆதாரங்கள் 

  
  
  
  
  
 

தமிழ்நாட்டு வடிவழகிகள்
தமிழ்நாட்டு நடிகைகள்
தமிழ்த் திரைப்பட நடிகைகள்
சென்னை நபர்கள்
வாழும் நபர்கள்
1993 பிறப்புகள்
பிக் பாஸ் தமிழ் போட்டியாளர்கள்
மோகன் வைத்தியா

மோகன் வைத்தியா (Mohan Vaidya) என்பவர் ஒரு கர்நாடக இசைப் பாடகர், செவ்வியல் நடனக் கலைஞர், வயலின் கலைஞர், தமிழ்த் திரைப்பட மற்றும் தொலைக்காட்சி நடிகர் மற்றும் தொகுப்பாளர் ஆவார். இவர் ராஜேஷ் வைத்தியாவின் அண்ணன் ஆவார்.

தொலைக்காட்சி

திரைப்பட வரலாறு

குறிப்புகள்

வெளி இணைப்புகள் 
 

    

தமிழ்நாட்டு இசைக்கலைஞர்கள்
வாழும் நபர்கள்
பிக் பாஸ் தமிழ் போட்டியாளர்கள்
ரேஷ்மா பசுபுலேட்டி

ரேஷ்மா பசுபுலேட்டி (Reshma Pasupuleti) என்பவர் ஒரு இந்திய திரைப்பட நடிகையும், தொலைக்காட்சி நடிகையும், வடிவழகியும், தொகுப்பாளரும் ஆவார். இவர் நடிகர் பாபி சிம்ஹாவின் உறவினரும் ஆவார். இவரது தந்தை பிரசாத் பசுபுலேட்டி தயாரித்த வேலைன்னு வந்துட்டா வெள்ளக்காரன் என்ற திரைப்படத்தில் புஷ்பா என்ற பாத்திரத்தில் நடித்ததற்காக இவர் அறியப்படுகிறார். இவர் மலையாளம்-தமிழ் இருமொழித் திரைப்படமான கேர்ள்ஸில் பணிபுரிந்தார். இவர் நெட்ஃபிக்ஸ் இந்தியாவின் 2019 புதிய திட்டத்தின் ஒரு பகுதியாகவும் உள்ளார். இவர் இந்தியாவில் மி டூ  இயக்கத்தின் ஆதரவாளராகவும் இருந்துள்ளார். பொழுதுபோக்குத் துறையில் நுழைவதற்கு முன்பு, இவர் ஒரு விமான பணிப்பெண்ணாகப் பணிபுரிந்துள்ளார். இவர் தற்போது பிக் பாஸ் தமிழ் 3 இல் அசல் போட்டியாளர்களில் ஒருவராக கலந்துகொண்டுள்ளார்.

தொலைக்காட்சி

திரைப்பட வரலாறு

மேற்கோள்கள் 

வாழும் நபர்கள்
மலையாளத் திரைப்பட நடிகைகள்
தமிழ்த் திரைப்பட நடிகைகள்
பிக் பாஸ் தமிழ் போட்டியாளர்கள்
சாக்‌ஷி அகர்வால்

சாக்‌ஷி அகர்வால் (Sakshi Agarwal) என்பவர் ஒரு இந்திய திரைப்பட நடிகையாவார். இவர் முதன்மையாக தமிழகத் திரைப்படத்துறையில் பணியாற்றியதற்காக அறியப்பட்டவர். இவர் தற்போது பிக் பாஸ் தமிழ் 3 போட்டியாளராக கலந்துகொண்டுள்ளார். பெங்களூரில் வடிவழகியாக தனது தொழிலைத் தொடங்கிய இவர், தமிழ் படங்களில் நடிப்பதற்கு முன்னர் இரண்டு கன்னடப் படங்களிலும் பணியாற்றியுள்ளார். திரைப்படத் துறையில் நுழைவதற்கு முன்பு இவர் ஒரு பன்னாட்டு நிறுவனத்தில் வணிக ஆலோசகராக பணிபுரிந்தார். நடிப்பதைத் தவிர, சாக்‌ஷி பல தொலைக்காட்சி விளம்பரங்களிலும், நடித்துள்ளார்.

துவக்கக்கால வாழ்க்கை 
இவர் இராஜஸ்தானைச் சேர்ந்த தந்தைக்கும், பஞ்சாப்பைச் சேர்ந்த தாயுக்கும் பிறந்தவாராவர். 
அண்ணா பல்கலைக்கழகத்தில் தகவல் தொழில்நுட்பத்தில் இளங்கலை தங்கப் பதக்கம் பெற்ற சாக்‌ஷி பின்னர் சேவியர் இன்ஸ்டிடியூட் ஆப் மேனேஜ்மென்டில் எம்.பி.ஏ. படித்தார். பின்னர் லாஸ் ஏஞ்சல்சின் லீ ஸ்ட்ராஸ்பெர்க் தியேட்டர் மற்றும் திரைப்பட நிறுவனத்தில் பட்டம் பெற்றார்.

இவரது திருமணமானது 2011 இல் சென்னையில் மிகவும் ஆடம்பரமாகவும், பிரமாண்டமாகவும் நடந்தது. ஆனால் இந்த இணையர் பின்னர் அறியப்படாத காரணங்களுக்காக பிரிந்தனர்.

தொழில் 
இவர் 100 க்கும் மேற்பட்ட தொலைக்காட்சி விளம்பரங்களில் பணியாற்றியுள்ளார். மற்றும் பல ஒளிப்படங்களில் வடிவழகியாக தோன்றியுள்ளார். அவற்றில் சில ஏர்ஏசியா, ஹெப்ரான் பில்டர்ஸ், கல்யாண் சில்க்ஸ், ஏஆர்ஆர்எஸ் சில்க்ஸ், சிஎஸ்சி கம்ப்யூட்டர்ஸ், மலபார் கோல்டு, பட்டுஷாஸ்திரா, சக்தி மசாலா ஆகியவை அடங்கும் . மேலும் இவர் பயிற்சி பெற்ற நடனக் கலைஞரான இவர் ஹிப்-ஹாப், ஜூம்பா, பாலிவுட், பிலிம்பேர் விருதுகள், ஏசியானெட் விருதுகள், அம்மா விருதுகள், நடிகர் சங்கம் (மலேசியா) 2018, டஸ்லிங் தமிசாச்சி போன்ற பல்வேறு நிகழ்ச்சிகளில் தோன்றியுள்ளார்.

திரைப்பட வரலாறு

தொலைக்காட்சி

மேற்கோள்கள்

வெளி இணைப்புகள் 

 

பஞ்சாப் நபர்கள்
கன்னடத் திரைப்பட நடிகைகள்
தமிழ்த் திரைப்பட நடிகைகள்
வாழும் நபர்கள்
பிக் பாஸ் தமிழ் போட்டியாளர்கள்
சரவணன் (நடிகர்)

சரவணன் ஒரு இந்திய திரைப்பட நடிகராவார். இவர் தமிழ்ப் படங்களில் நடித்துள்ளார். இவர் 1991 முதல் 1998 வரை முன்னணி நடிகராக இருந்தார்.

குடும்பம் மற்றும் துவக்ககால வாழ்க்கை 
சரவணன் சேலத்தில் ஒரு தமிழ் குடும்பத்தில் பிறந்தார். மொத்தம் ஐந்து குழந்தைகளில் இவர் இரண்டாவது பிள்ளையாவார். இவரது தந்தை காவல்துறை கண்காணிப்பாளராவார். இவரது தாய் ஒரு செவிலியராவார். சரவணன் சேலம் அரசு கலைக் கல்லூரியில் தமிழ் இலக்கியத்தில் இளங்கலைப் பட்டம் பெற்றார். கவிதைகள் எழுதுவதில் ஆர்வமுள்ள இவர் பல கவிதைகளை எழுதியுள்ளார். பின்னர் சென்னை சென்று அடையாறு திரைப்படக் கல்லூரியில் நடிப்புக் கல்வி பயின்றர். இவர் 1996 இல் சூரியசாந்தி என்பவரை திருமணம் செய்து கொண்டார், இவர்களுக்கு ஒரு மகன் உள்ளார்.

தொழில் 
1990 களில் சரவணன் தொடர்ச்சியாக முன்னணி வேடங்களில் நடித்தார், ஆனால் தசாப்தத்தின் பிற்பகுதியில் இவரது திரைப்பட வாழ்க்கை நின்றுபோனது. இவர் தாயுமனவன் என்ற படத்தையும் இயக்கியுள்ளார் .

சிறிது காலத்திற்கு பிறகு அமீரின் பருத்திவீரன் படத்தில் கார்த்தியின் சித்தப்பாவாக நடித்துத்து, விமர்சன ரீதியான பாராட்டையும் , தமிழில் சிறந்த துணை நடிகருக்கான பிலிம்பேர் விருதையும் பெற்றார் . இப்படத்தில் நடித்ததற்காக சிறந்த துணை நடிகருக்கான விஜய் விருதையும் பெற்றார். பருதிவீரனின் வெற்றிக்குப் பின்னர் வெங்கடேச பண்ணையாரின் உண்மை வாழ்க்கையை அடிப்படையாகக் கொண்டு சஞ்சய் ராமால் எடுக்கப்பட்ட வாழ்க்கை வரலாற்றுத் திரைப்படமான வீரமும் ஈரமும் படத்தில் நடிப்பது உள்ளிட்ட பல வாய்ப்புகளைப் பெற்றார்.

அண்மையில் இவர் பிக் பாஸ் தமிழ் 3 இல் 6 வது போட்டியாளராக நுழைந்தார்.

திரைப்பட வரலாறு

தொலைக்காட்சி

குறிப்புகள்

வெளி இணைப்புகள் 
  

1966 பிறப்புகள்
வாழும் நபர்கள்
சேலம் மாவட்ட நபர்கள்
தமிழ்த் திரைப்பட நடிகர்கள்
தமிழ்நாட்டுத் திரைப்பட நடிகர்கள்
தமிழ்த் திரைப்பட இயக்குநர்கள்
பிக் பாஸ் தமிழ் போட்டியாளர்கள்
செரின் ஷிருங்கார்

செரின் ஷிரிங்கார் (Sherin Shringar) இவரது திரைப்பெயர்  செரின் அல்லது ஷெரின் என்று அறியப்படுகிறது. இவர் வடிவழகியாக இருந்து பின்னர் நடிகையானவர். இவர் கன்னடம், தமிழ், மலையாளம், தெலுங்கு மொழிப் படங்களில் நடித்துள்ளார். இவர் தனது 16 வயதில் தர்ஷன் என்ற படத்தில் 2002 இல் அறிமுகமானார்.

வாழ்க்கை 
செரின் கருநாடகத்தைச் சேர்ந்தவர். இவரது பெற்றோருக்கு ஒரே மகளாக பெங்களூரில் பிறந்தார். இவர் தன் பள்ளிப்படிப்பை பெங்களூரில் உள்ள காவேரி பள்ளியில் மேற்கொண்டார்.  பின்னர்  பால்ட்வின் மகளிர் மெதடிஸ்ட் கல்லூரியில் இணைந்து படித்தார். பின்னர் படிப்பை பாதியில் நிறுத்திக் கொண்டு தனது பதின்பருவத்தில் வடிவழகியாக பணிபுரியத் தொடங்கினார். இவரது 16 வயதில் இவருக்கு முதல் பட  வாய்ப்பு கிடைத்தது. அதன் பிறகு, இந்தி, தமிழ் மலையாளத் திரைப்படங்களில் நடிக்க இவருக்கு வாய்ப்புகள் கிடைத்தன. இவரது முதல் தமிழ் படமான துள்ளுவதோ இளமை மூலம் புகழ் பெற்றார். இதைத் தொடர்ந்து துள்ளூவதோ இளமை படத்தின் தெலுங்கு மறு ஆக்கமான ஜூனியர்ஸ் படத்தில் நடித்தார், ஆனால் இப்படம் வணிக ரீதியாக தோல்வியடைந்தது. பின்னர், 2005 இல், கிருஷ்ண வம்சி இயக்கிய டேஞ்சர் படத்தில் நடித்தார்;    அல்லரி நரேசுடன் இவர் நடித்த இரண்டு படங்களில் தற்செயலாக இந்தப் படம் பாராட்டுக்களைப் பெற்றது. பின்னர் இவர் சிபிராஜின் முதல் படமான ஸ்டூடண்ட் நம்பர்.1 படத்தில் அவருக்கு ஜோடியாக நடித்தார். விசில் படத்தில் நடித்ததற்காக செரின் விமர்சன ரீதியாக பாராட்டப்பட்டார். ஜெயராம், ஜோதிர்மாயி, வினீத் ஆகியோருடன் இணைந்து நடித்த மலையாளத் திரைப்படமான மூன்னமத்தோரலில் சமீபத்தில் [when?] தோன்றினார். உற்சாகம் படத்துக்காக நந்தாவுடன் இணைந்து நடித்தார்.  29 ஏப்ரல் 2011 அன்று வெளியான பூவா தலையா படத்திலும் ஷெரின் நடித்தார். சிறிது கால இடைவெளிக்குப் பிறகு இவர் 2015 ஆம் ஆண்டில்  நண்பேண்டா படத்தின் வழியாக மீண்டும் நடிக்க வந்தார். இப்படத்தில் இவர் சந்தானத்துக்கு ஜோடியாக ஒரு துணை வேடத்தில் நடித்தார். 2019 ஆம் ஆண்டு விஜய் தொலைக்காட்சியில் பிக் பாஸ் தமிழ் 3 நிகழ்ச்சியில் அசல் போட்டியாளர்களில் ஒருவராக பங்கேற்று முழு அளவிலான மறுபிரவேசம் செய்தார்..

திரைப்பட வரலாறு

தொலைக்காட்சி

குறிப்புகள்

வெளி இணைப்புகள் 

 

மலையாளத் திரைப்பட நடிகைகள்
கன்னடத் திரைப்பட நடிகைகள்
தெலுங்குத் திரைப்பட நடிகைகள்
தமிழ்த் திரைப்பட நடிகைகள்
வாழும் நபர்கள்
1986 பிறப்புகள்
டி. எல். சசிவர்ணத் தேவர்

டி. எல். சசிவர்ணத் தேவர் (பிறப்பு:6 ஆகஸ்டு 1912- இறப்பு:7 நவம்பர் 1973), தமிழக அரசியல்வாதியும், முத்துராமலிங்க தேவருடன் இணைந்து அனைத்திந்திய பார்வார்டு பிளாக்கு கட்சியை தென் தமிழகத்தில் வளர்த்தவர்.

இராமநாதபுரம் மாவட்டத்தில் டி. லாடாசாமி - குருவம்மாள் இணையருக்கு 1912-இல் பிறந்தவர் சசிவர்ணம். 1934-இல் முத்துராமலிங்கத் தேவருடன் சேர்ந்து பிரித்தானியா ஆட்சியினர் கள்ளர், மறவர், பிரமலை கள்ளர் போன்ற சமூகங்களைக் குற்றப் பரம்பரையினர் என்று முத்திரை குத்தியிருந்த கொடுமையை எதிர்த்துப் போராடினார். இந்திய விடுதலைக்குப் பின்னர் அந்தக் குற்றப் பரம்பரைச் சட்டம்  நீக்கப்பட்டது. பின்னர் இவர்  காங்கிரஸ் கட்சியில் சேர்ந்து தேச விடுதலைக்காகப் பாடுபட்டார்.

1939இல் முத்துராமலிங்கத் தேவர் இந்திய தேசிய காங்கிரசு கட்சியிலிருந்து வெளியேறி, பார்வார்டு பிளாக் கட்சியில் சேர்ந்த போது, சசிவர்ணமும் அவருடன் பார்வார்டு பிளாக் கட்சியில் சேர்ந்தார். புதிய அரசியல் அமைப்பின்படி நடத்தப்பட்ட முதல் தேர்தலில், (1952) இவர் பார்வர்டு பிளாக் கட்சியின் சார்பில் போட்டியிட்டு சென்னை  மாகாண சட்டமன்றத்துக்குத் தேர்ந்தெடுக்கப்பட்டார்.

1957-இல் முதுகுளத்தூர் சட்டமன்றத் தொகுதியிலிருந்து சென்னை சட்டமன்றத்திற்கு சசிவர்ணத் தேவர் போட்டியிட்டு வென்றார். அதே நேரத்தில் மதுரை மக்களவைத் தொகுதியில் சுயேட்சையாக போட்டியிட்டு  64,765 வாக்குகள் பெற்று மூன்றாம் இடத்தைத் தக்க வைத்தவர்.

30 அக்டோபர் 1963-இல் உ. முத்துராமலிங்கத் தேவரின்  மறைவுக்குப் பின்னர் சசிவர்ணத் தேவருக்கும் மூக்கையாத் தேவருக்கும் இடையே,  பார்வார்டு பிளாக் கட்சியின் தலைமைக்குப் போட்டி ஏற்பட்டது.  இதில் மூக்கையா தேவர் வெற்றி பெற்றதையடுத்து இந்தக் கட்சியில் பிளவு ஏற்பட்டது. சசிவர்ணத் தேவர் தனது  கூட்டாளிகளுடன் தனியாகப் பிரிந்து போய் சுபாஷிஸ்ட் பார்வார்டு பிளாக் எனும் கட்சியைத் தொடங்கினார்.

சசிவர்ணத் தேவர், இந்திய தேசிய காங்கிரசு கட்சியின் தமிழக அமைச்சராக இருந்த கக்கனின் நெருங்கிய நண்பர் ஆவார்.

மேற்கோள்கள்

1912 பிறப்புகள்
1973 இறப்புகள்
தமிழ்நாடு சட்டமன்ற உறுப்பினர்கள்
3 ஆவது தமிழ்நாடு சட்டமன்ற உறுப்பினர்கள்
வனிதா விஜயகுமார்

வனிதா விஜயகுமார் என்பவர் தமிழ்நாட்டை சேர்ந்த நடிகை ஆவார். இவர் தமிழ், மலையாளம், தெலுங்கு போன்ற தென்னிந்திய மொழித் திரைப்படங்களில் நடித்துள்ளார். இவர் பிரபல நடிகர் விஜயகுமார் மற்றும் மஞ்சுளா ஆகியோரின் மகள் ஆவார்.

1995 ஆம் ஆண்டு சந்திரலேகா என்ற திரைப்படத்தின் மூலம் அறிமுகமானார். 2019 ஆம் ஆண்டு பிக் பாஸ் தமிழ் 3 என்ற நிகழ்ச்சியிலும் போட்டியாளராக பங்குபெற்றுள்ளார்.

திரைப்படங்கள்

தொலைக்காட்சி

மேற்கோள்கள்

வெளி இணைப்புகள் 
 

வாழும் நபர்கள்
தமிழ் நடிகைகள்
தமிழ்நாட்டு நடிகைகள்
தமிழ்த் திரைப்பட நடிகைகள்
தெலுங்குத் திரைப்பட நடிகைகள்
மலையாளத் திரைப்பட நடிகைகள்
தமிழ்த் தொலைக்காட்சி நடிகைகள்
பிக் பாஸ் தமிழ் போட்டியாளர்கள்
தமிழ்த் தொலைக்காட்சி தொகுப்பாளர்கள்
நாஸ்ட்ரோ டி அர்ஜெண்டோ

நாஸ்ட்ரோ டி அர்ஜெண்டோ (லிட். "சில்வர் ரிப்பன்") என்பது இத்தாலிய திரைப்பட விருது ஆகும். இது 1946 முதல் ஒவ்வொரு ஆண்டும் இத்தாலிய தேசிய திரைப்பட பத்திரிகையாளர்களின் கூட்டமைப்பினால் வழங்கப்படும். நாஸ்ட்ரோ டி ஆர்கெண்டோ ஐரோப்பாவின் மிகப் பழமையான திரைப்பட விருது என்று கூறப்படுகிறது.

விருதுகள் 
முதன்மை விருதுகளின் பட்டியல்:

* சிறந்த திரைப்படம்

* சிறந்த இயக்குநர்

* சிறந்த திரைக்கதை

* சிறந்த நடிகர்

* சிறந்த நடிகை

* சிறந்த நகைச்சுவை

* சிறந்த தயாரிப்பாளர்

* சிறந்த ஐரோப்பா திரைப்படம்

* சிறந்த துணை நடிகர்

* சிறந்த துணை நடிகை

* சிறந்த குறும்படம்

* சிறந்த பின்னணி இசை

* சிறந்த புனைகதை குறும்படம்

* சிறந்த ஆவணக் குறும்படம்

மேலும் காண்க 

 இத்தாலியின் சினிமா 
 இத்தாலிய பொழுதுபோக்கு விருதுகள் 
 டார்மினா பிலிம் ஃபெஸ்ட்

குறிப்புகள்

வெளி இணைப்புகள் 

 Italian National Syndicate of Film Journalists official site  

இத்தாலி
திரைப்பட விருதுகள்
கத்தரீன் ஹவார்ட்

கேத்தரீன் ஹவார்டு (Catherine Howard,  – 13 பெப்ரவரி 1542) இங்கிலாந்தின் எட்டாம் ஹென்றி மன்னரின் ஐந்தாவது மனைவியாக 1540 முதல் 1541 வரை இங்கிலாந்தின் அரசியாக இருந்தவர். இவர் எட்மண்ட் ஹவார்ட் பிரபு, ஜோயிசு கல்பெபெர் ஆகியோரின் மகளும், எட்டாம் என்றி மன்னரின் இரண்டாம் மனைவி ஆன் பொலினின் உடன்பிறவா சகோதரியும், நோர்போக் கோமகன் தோமசு ஹவார்டின் மருமகளும் ஆவார். என்றியின் அரசவையில் தோமசு ஹவார்ட் ஒரு முக்கிய அரசியல் புள்ளியாக இருந்து வந்தார். இவரது செல்வாக்கினால், என்றியின் நான்காவது மனைவியான கிளீவ்சின் ஆனின் வீட்டில் கேத்தரீன் தங்க இடம் கிடைத்தது. இதன் மூலம் கேத்தரீன் மன்னரினால் ஈர்க்கப்பட்டார். ஆனுடனான மணமுறிவை அடுத்து கேத்தரீன் 1540 சூலை 28 இல் என்றியை ஓட்லண்ட்சு அரண்மனையில் மணம் புரிந்தார். மன்னருக்கு அப்போது அகவை 49 ஆகும், கேத்தரீனின் அகவை 16 அல்லது 17 ஆகும்.

1541 நவம்பரில், கத்தரின் ராணி என்ற பட்டத்தில் இருந்து நீக்கப்பட்டார். மூன்று மாதங்களுக்குப் பிறகு தனது உறவினர் தாமசு கல்பெப்பருடன் தகாத உறவு கொண்டிருந்ததாக தேசத் துரோகக் குற்றச்சாட்டில் மரண தண்டனை விதிக்கப்பட்டு தலை துண்டிக்கப்பட்டு கொல்லப்பட்டார்.

மேற்கோள்கள்

வெளி இணைப்புகள் 

 
 
 A very brief overview of Catherine's life, accompanied by a portrait gallery
 Letter from Catherine Howard to Thomas Culpeper
 Catherine Howard  A biography
 A geo-biography tour  of the Six Wives of Henry VIII on Google Earth
 PBS Six Wives of Henry VIII, which describes Catherine's death
 Catherine Howard at Flickr

1542 இறப்புகள்
ஆங்கிலேய உரோமன் கத்தோலிக்கர்கள்
இங்கிலாந்தின் அரசர்கள்
வேங்கன் பெரிய உடையாத் தேவர்

வேங்கன் பெரிய உடையாத் தேவர் (Vangam Periya Udaya Thevar) என்பவர் (ஆட்சிக் காலம்: கி.பி 1790 -1801) சிவகங்கைச் சீமையை ஆண்ட கடைசி மன்னர் ஆவார்.  இவர் வேலு நாச்சியாரின் மகளான வெள்ளச்சி நாச்சியாரின் கணவர் ஆவார்.
இவர் சிவகங்கைச் சீமையின் நிலக்கிழார்களில் ஒருவரான சக்கந்தி தேவரது மகனாவார். 
பெண் குழந்தை ஒன்றைப் பிரசவித்த ராணி வெள்ளச்சி நாச்சியார் தனது குழந்தையுடன் திடீரென மரணமுற்றார். இது ஒரு அரசியல் படுகொலை என மக்களால் கருதப்பட்டது. இந்நிலையில் பெரிய மருது சேர்வைக்காரர், தமது பெண்மக்களில் ஒருவரை மன்னருக்கு மணம் செய்து வைத்தார்.

இவர் ஆட்சியின்போது மருது சேர்வைகாரர்களின் அதிகாரமே மேலோங்கி இருந்தது. மருதிருவருக்கும் பிரித்தானிய கிழக்கிந்திய நிறுவனத்திற்கிடையிலான போரின் முடிவில் வேங்கன் பெரிய உடையாத் தேவர்  4, அக்டோபர், 1801 ஆம் நாள் காளையார் கோவில் காடுகளில் கண்டுபிக்கப்பட்டு ஆங்கிலேயர்களால் காவலில் வைக்கப்பட்டார். பின்னர்  மன்னர் வேங்கன் பெரிய உடையாத் தேவரை ஆங்கிலேயர்கள் தூத்துக்குடி துறைமுகத்திலிருந்து 1802 பெப்ரவரி 8 அன்று பிரின்ஸ் ஆப் வேல்ஸ் என்ற கப்பல் மூலமாக பினாங்கு தீவிற்கு நாடு கடத்தினர். பின்னர் அங்கிருந்து ஏப்ரலில் சுமாத்திரா தீவிலுள்ள பென்கோலனுக்கு கொண்டு செல்லபட்டார். அங்கேயே 19. 9. 1802 அன்று மன்னர் காலமானார்.

மேற்கோள்கள் 

சிவகங்கைச் சீமை
1802 இறப்புகள்
லொக்கி பெர்கசன்

லொக்கி பெர்கசன் (Lockie Ferguson, பிறப்பு: 13 சூன் 1991) நியூசிலாந்து துடுப்பாட்ட வீரர் ஆவார். இவர் நியூசிலாந்து தேசிய அணிக்காகவும், ஓக்லாந்து துடுப்பாட்ட அணிக்காக முதல்தர துடுப்பாட்டத்திலும் விளையாடி வருகிறார்.

இருபது20 போட்டிகளில்
2017 பெப்ரவரியில், 2017 இந்திய பிரிமியர் போட்டிகளில் விளையாடுவதற்காக ரைசிங் புனே சூப்பர்ஜியான்ட்சு அணி இவரை 50 இலட்சம் அமெரிக்க டாலர்களுக்கு ஏலத்தில் வாங்கியது. 2018 திசம்பரில், 2019 இந்தியன் பிரீமியர் லீக்கில் விளையாடுவதற்காக கொல்கத்தா நைட் ரைடர்ஸ் அணி வாங்கியது.

பன்னாட்டுப் போட்டிகளில்
2016 நவம்பரில், ஆத்திரேலிய அணிக்கெதிரான போட்டிகளில் விளையாட நியூசிலாந்தின் ஒருநாள் அணியில் சேர்க்கப்பட்டார். 2016 திசம்பர் 4 இல் முதல் தடவையாக ஒருநாள் போட்டியில் விளையாடினார். 2017 சனவரி 3 இல் முதல் தடவையாக பன்னாட்டு இருபது20 போட்டியில் வங்காலதேச அணிக்கு எதிராக விளையாடினார். முதலாவது ஆட்டத்தில் முதல் இரண்டு பந்துகளில் இரண்டு இலக்குகளைக் கைப்பற்றினார்.

2017 நவம்பரில், நியூசிலாந்தின் தேர்வு அணிக்காக சேர்க்கப்பட்டார். 2019 ஏப்ரலில், 2019 துடுப்பாட்ட உலகக்கிண்ண அணியில் சேர்க்கப்பட்டார். 2019 சூன் 5 இல், வங்காளதேசத்துக்கு எதிரான போட்டியில், பெர்கசன் தனது 50-வது ஒருநாள் இலக்கைக் கைப்பற்றினார்.

மேற்கோள்கள்

வெளி இணைப்புகள் 
 

1991 பிறப்புகள்
வாழும் நபர்கள்
நியூசிலாந்துத் துடுப்பாட்ட வீரர்கள்
டெர்பிசையர் துடுப்பாட்டக்காரர்கள்
ஜோப்ரா ஆர்ச்சர்

ஜோப்ரா சயோக் ஆர்ச்சர் (Jofra Chioke Archer) பார்படோசுவில் பிறந்த இங்கிலாந்து துடுப்பாட்ட அணி வீரர் ஆவார். இவர் சசெக்ஸ்  மாகாணத் துடுப்பாட்ட அணிக்காகவும் விளையாடி வருகிறார். ஏப்ரல் ,2019 இல் இவர் அயர்லாந்து மற்றும் பாக்கித்தான் துடுப்பாட்ட அணிகளுக்கு எதிராக தொடர்ல் இங்கிலாந்து அணியில் விளையாடத் தேர்வானார். மே, 2019 இல் தனது முதல் சர்வதேசப் போட்டியில் இவர் விளையாடினார். பின் அதே மாதத்தில் நடைபெற்ற உலகக் கிண்ணத் தொடரிலும் இவர் விளையாடினார்.

சர்வதேச போட்டிகள் 
ஏப்ரல் ,2019 இல் இவர் அயர்லாந்து மற்றும் பாக்கித்தான் துடுப்பாட்ட அணிகளுக்கு எதிராக தொடர்ல் இங்கிலாந்து அணியில் விளையாடத் தேர்வானார். மே 3 இல் அயர்லாந்து துடுப்பாட்ட அணிக்கு எதிராகத் தனது முதல் சர்வதேச போட்டியில் விளையாடினார். மே 5 இல் பாக்கித்தான் துடுப்பாட்ட அணிக்கு எதிராக பன்னாட்டு இருபது20 போட்டியில் இவர் அறிமுகமானார்.

2019 துடுப்பாட்ட உலகக் கிண்ணம் 
இங்கிலாந்து துடுப்பாட்ட அணியின் பூர்வாங்கமான அணியில் இவரின் பெயர் இடம்பெறவில்லை. பின் முன்னாள் வீரரான  ஆன்ட்ரூ பிளின்டொஃப் இவரை சேர்ப்பதற்காக வேறு எந்த வீரரை வேண்டுமானாலும் அணியிலிருந்து நீக்கலாம் எனத் தெரிவித்தார். பின் விளையாடும் 15 பேர்கொண்ட அணியில் இவர் இடம்பெற்றார்.

மேற்கோள்கள் 

இங்கிலாந்துத் துடுப்பாட்டக்காரர்கள்
வாழும் நபர்கள்
பார்படோசு விளையாட்டு வீரர்கள்
தி இம்பீரியல் கெசட்டியர் ஆப் இந்தியா

தி இம்பீரியல் கெசட்டியர் ஆப் இந்தியா  என்பது இந்தியா குறித்து பிரித்தானிய இந்தியப் பேரரசு காலத்தில் வெளியிடப்பட்ட  விவர நூல் ஆகும். இது இப்போது ஒரு வரலாற்று குறிப்புப் படைப்பாக பயன்படுகிறது. இது முதன்முதலில் 1881 இல் வெளியிடப்பட்டது. இந்த புத்தகங்களுக்கான திட்டத்தை  சர் வில்லியம் வில்சன் ஹண்டர் 1869 இல் தொடங்கி உருவாக்கினார். 

1908, 1909, 1931 ஆகிய ஆண்டுகளில் இந்நூலின் "புதிய பதிப்புகள்" இந்தியாவின் புவியியல், வரலாறு, பொருளாதாரம், நிர்வாகம் போன்றவற்றை உள்ளடக்கியதாக நான்கு கலைக்களஞ்சிய தொகுதிகளாகவும், மேலும் இருபது தொகுதிகளில்  அகர வரிசைப்படி   இடங்களின் பெயர்களின் பட்டியல், புள்ளிவிவரங்கள் சுருக்கமான தகவல்கள் போன்வற்றைக் கொண்ட விவர நூலாக உள்ளது. ஒ்வொரு தொகுதியிலும் வரைபடங்களைக் கொண்டும் உள்ளது. புதிய பதிப்புகள் அனைத்தும் இங்கிலாந்தின் ஒக்ஸ்போர்ட் யபல்கலைக்கழக பதிப்பக்தால் வெளியிட்டன.

பதிப்புகள் 
தி இம்பீரியல் கெசட்டியர் ஆஃப் இந்தியாவின் முதல் பதிப்பு 1881 இல் ஒன்பது தொகுதிகளாக வெளியிடப்பட்டது. பின்பு மேலும் விரிவாக எழுதப்பட்ட இரண்டாவது பதிப்பானது, பதினான்கு தொகுதிகளாக 1885-87 ஆண்டுகளில் வெளியிடப்பட்டன. 1900 ஆம் ஆண்டு சர் வில்லியம் வில்சன் ஹண்டர் இறந்த பிறகு, சர் ஹெர்பர்ட் ஹோப் ரிஸ்லி, வில்லியம் ஸ்டீவன்சன் மேயர், சர் ரிச்சர்ட் பர்ன், ஜேம்ஸ் சதர்லேண்ட் காட்டன் ஆகிய அறிஞர்களால் மேலும் விரிவுபட்த்தப்பட்டு இருபத்தி ஆறு தொகுதிகளாக தி இம்பீரியல் கெசட் ஆப் இந்தியா  தொகுக்கப்பட்டது.    

இந்தியா பற்றிய கட்டுரைகளை திருத்தப்பட்ட வடிவமானது பதிப்புக்கு பதிப்பு, பெரிதும் விரிவடைந்து, அதுவரை தொகுக்கப்பட்ட புள்ளிவிவரங்களுடன், 1893 ஆம் ஆண்டில் தி இண்டியன் எம்பையர்: இட்ஸ் பீப்பிள், இஸ்ட்ரி அண்டு புராடக்ஸ் என்ற தலைப்பில் ஒரு தனித் தொகுதியாக உருவானது.

1869 ஆம் ஆண்டில் இதன் அசல் திட்டத்தை உருவாக்கிய ஹண்டர் என்பவரால் இவை அனைத்தும் திருத்தப்பட்டன.

மேற்கோள்கள்

மேலும் படிக்க 

 
 v.1: A-B
 v.2: B
 v.3: B-C
 v.4: C-G
 v.5: G-I
 v.6: I
 v.7: I-K
 v.8: K-M
 v.9: M
 v.10: M-P
 v.11: P-R
 v.12: R-S
 v.13: S-Z
 v.14: Index

வெளி இணைப்புகள் 

  
1881 நூல்கள்
இந்திய வரலாற்று மூலங்கள்
இந்திய விவரச்சுவடிகள்
தி லயன் கிங் (2019 திரைப்படம்)

தி லயன் கிங் (The Lion King) என்பது 2019ஆம் ஆண்டு திரைக்கு வரவிருக்கும் அமெரிக்க நாட்டு இசை நாடகத் திரைப்படம் ஆகும். இந்த திரைப்படம் 1994 ஆம் ஆண்டு வெளியாகி உலகெங்கும் புகழ் பெற்ற அசைவூட்டப் படமான தி லயன் கிங் என்ற திரைப்படத்தை நேரடி தொழில் நுட்பவடிவில் ஜான் பெவ்ரோ  என்பவர் இயக்கியுள்ளார்.

இந்த திரைப்படத்திற்கு ஜெஃப் நாதன்சன் என்பவர் திரைக்கதை எழுத,  டொனால்ட் குளோவர், சேத் ரோகன், சிவெட்டல் எஜியோஃபர், ஆல்ஃப்ரே உடார்ட், பில்லி ஐச்னர், ஜான் கனி, ஜான் ஆலிவர், ஜேம்ஸ் ஏர்ல் ஜோன்ஸ் போன்ற பலர் நடித்துள்ளார்கள்.

தமிழில்
இந்த திரைப்படத்திற்கு தமிழ் பதிப்பில் மதன் கார்க்கி வசனம் எழுதியுள்ளார். தமிழ்த் திரைப்பட நடிகர்கள் அரவிந்த்சாமி, சித்தார்த், ஐஸ்வர்யா ராஜேஷ், ரோகிணி, மனோபாலா, ரோபோ சங்கர் மற்றும் சிங்கம்புலி ஆகியோர் குரல் கொடுத்துள்ளார்கள்.

மேற்கோள்கள்

வெளி இணைப்புகள்
 
 
 

2019 திரைப்படங்கள்
ஆங்கிலத் திரைப்படங்கள்
அமெரிக்கத் திரைப்படங்கள்
அமெரிக்க முப்பரிமாணத் திரைப்படங்கள்
அமெரிக்க சாகச திரைப்படங்கள்
அமெரிக்க கற்பனை திரைப்படங்கள்
அமெரிக்க அசைவூட்டத் திரைப்படங்கள்
அமெரிக்க இசை திரைப்படங்கள்
வால்ட் டிஸ்னி பிக்சர்ஸ் திரைப்படங்கள்
2019 ஆங்கிலத் திரைப்படங்கள்
வித்தியாரம்பம்

வித்தியாரம்பம் அல்லது குழந்தைக்கு கல்விச் சடங்கு  (Vidyarambham ( சமசுகிருதம் : विद्यारम्भम्) என்பது ஒரு  இந்து சமய சடங்காகும். இது பாரம்பரியமாக விஜயதசமி  நாளில் கேரளம், தமிழ்நாடு, கடலோர கருநாடகம் போன்ற பகுதிகளில் செய்யப்படுகிறது. இந்த நாளில் குழந்தைகளுக்கு முறையாக இசை, நடனம், மொழிகள்,  நாட்டுப்புறக் கலை போன்றவை கற்பிப்பது துவக்கப்படுகிறது. இது குழந்தைகளுக்கு எழுத்துக்களை கற்பிக்கும் விழாவை உள்ளடக்கியது.  தமிழ்நாட்டில்  இதை முதல் எழுத்து  என்று அழைக்கின்றனர். ஒடிசாவில் இது காதி சுவான் (ஒடியா : ଖଡ଼ିଛୁଆଁ ) அங்கு இது குறிப்பாக விநாயக சதுர்த்தி மற்றும் வசந்த பஞ்சமி ஆகிய நாட்களில் கொண்டாடப்படுகிறது.  

விஜயதசமி நாள் என்பது நவராத்திரி விழாவின் பத்தாவதும், இறுதி நாளுமாகும், இந்த நாளானது எந்தத் துறையிலும் கற்றலைத் தொடங்க நல்ல நாளாகக் கருதப்படுகிறது. இந்த நாளில் கற்றலின் துவக்க விழாவானது ஆயுத பூஜை சடங்குடன் நெருங்கிய தொடர்புடையதாக உள்ளது. வழக்கமாக விஜயதசமி நாளில்தான் பூஜைக்காக வைக்கப்பட்ட கருவிகள் மீண்டும் பயன்படுத்தப்பாட்டுக்கு எடுக்கப்படுகின்றன. கல்வி தெய்வமான, சரசுவதி மற்றும் ஆசிரியர் (குரு) ஆகியோருக்கு குரு தட்சணை கொடுத்து மரியாதை செய்ய வேண்டிய நாளாக இது கருதப்படுகிறது. குருதட்சிணையானது வழக்கமாக வெற்றிலை, பாக்கு, சிறிது பணம், ஒரு புதிய துண்டு - ஒரு வேட்டி அல்லது சேலை ஆகியவற்றைக் கொண்டுள்ளதாக இருக்கும். 

வித்யாரம்பம் விழாவானது ( வித்யா என்றால் "அறிவு", ஆரம்பம் என்றால் "துவக்கம்") கோயில்களிலும் வீடுகளிலும் நடைபெறுகிறது. ஆயிரக்கணக்கான மக்கள் இந்த நாளில் கோயில்களுக்கு வந்து தங்கள் குழந்தைகளைக் கற்றலில் ஈடுபடுத்துவது வழக்கம் . 

எழுதத் துவக்கும் சடங்கின்போது பொதுவாக மந்திரத்தை எழுதித் துவங்கப்படுகிறது.  குழந்தைகள் தமிழெழுத்தை ஆரம்பிக்கும்போது ஓம் நமச்சிவாய என்றோ ஓம் நமோ நாராயணாய என்றும் துவங்குவதும், சைனர்கள் ஓம் ஜிநாயநம எனத் துவங்குவது வழக்கம் என்று உ. வே. சாமிநாதையர் குறிப்பிடுகிறார்.

இந்தச் சடங்கின்போது ஒரு குருவின் முன்னிலையில், மந்திரமானது மணல் அல்லது அரிசி பரப்பப்பட்ட தட்டில் குழந்தையின் விரல் பிடித்து எழுதப்படுகிறது. பின்னர், குருவானவர் குழந்தையின் நாக்கில் மந்திரத்தைத் தங்கத்தைக் கொண்டு எழுதுகிறார். மணலில் எழுதுவது நடைமுறையைக் குறிக்கிறது. தானியங்களில் எழுதுவது அறிவைப் பெறுவதைக் குறிக்கிறது, இது செழிப்பைக் குறிக்கிறது. தங்கத்தைக் கொண்டு நாக்கில் எழுதுவது கல்விக் கடவுளின் அருளைக் குறிக்கிறது, இதன் மூலம் ஒருவர் உண்மையான அறிவுச் செல்வத்தை அடைவதாகக் கருதப்படுகிறது. 

இப்போதெல்லாம், வித்யாரம்பம் விழாவானது அனைத்து சாதிகள் மற்றும் சமயத்தைச் சேர்ந்தவர்களால் கொண்டாடப்படுகிறது. சடங்குகளில் சிறிய வேறுபாடுகள் உள்ளன. இந்தச் சடங்கு குறிப்பாகக் கோயில்களைத் தவிர கேரளம் முழுவதும் பல தேவாலயங்களிலும் செய்யப்படுகிறது.

மேலும் காண்க 
இந்து சமயத்தினரின் 16 சடங்குகள்

குறிப்புகள் 

இந்து சமயச் சடங்குகள்
மு. காதர்சா

முகமது காதர்சா (M. Kadharsha)(பிறப்பு அக்டோபர் 6, 1935) என்பவர் அனைத்திந்திய அண்ணா திராவிட முன்னேற்றக் கழகத்தைச் சேர்ந்த ஒரு இந்திய அரசியல்வாதி ஆவார். இவர் ஏப்ரல் 3, 1974 முதல் ஏப்ரல் 2, 1980 வரையிலும், சூலை 25, 1983 முதல் சூலை 24, 1989 வரையிலும் மாநிலங்களவை உறுப்பினராகப் பணியாற்றினார்.

அரசியல்
திண்டுக்கல் மாவட்ட அதிமுக செயலாளராக எம்.ஜி.ஆர் காலத்தில் நீண்ட காலம் பணியாற்றினார்.

குடும்பம் 
காதர்சா 6, அக்டோபர், 1935 அன்று திண்டுக்கல் வி.எம்.ஆர் பட்டியில் கே. முகமதுக்கு மகனாகப் பிறந்தார். இவர் இளங்கலை வரை படித்துள்ளார். காதர்சா இலைலா என்பாரை மணந்தார். இத்தம்பதியருக்கு இரண்டு மகன்கள் மற்றும் இரண்டு மகள்கள் உள்ளனர்.

மேற்கோள்கள்

வெளி இணைப்புகள் 

 
வாழும் நபர்கள்
1935 பிறப்புகள்
மாநிலங்களவை உறுப்பினர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
நாடாளுமன்ற அ. தி. மு. க. உறுப்பினர்கள்
திண்டுக்கல் மாவட்ட நபர்கள்
எம். ஜே. ஜமால் மொய்தீன்

எம். ஜே. ஜமால் மொய்தீன் 1904 ஒரு சுதந்திர போராட்ட வீரர், கல்வியாளர், தொழிலதிபர், இந்திய அரசியல்வாதி என பண்முகத்தன்மை உடையவர் ஆவார். இவர் சென்னை மாகாணத்திற்க்கு 1962 ஆண்டில் இந்திய தேசிய காங்கிரசு கட்சியின் சார்பாக மாநிலங்களவைக்குத் தேர்ந்தெடுக்கப்பட்டார். இவரும், இவருடைய நண்பரும் சேர்ந்து உருவாக்கியதே திருச்சி ஜமால் முகமது கல்லூரி.

24 ஜனவரி 1975 ஆம் ஆண்டு தனது 75 வது வயதில் இறப்பெய்தினார்.*

மேற்கோள்கள்

மாநிலங்களவை உறுப்பினர்கள்
இந்திய முஸ்லிம்கள்
தமிழகத் தொழிலதிபர்கள்
1975 இறப்புகள்
திருச்சி மாவட்ட நபர்கள்
ஏ. கே. ரிபாயி

ஏ.கே.ரிபாயி  ஒரு இந்திய அரசியல்வாதி ஆவார். இவர் 1972 ஆம் ஆண்டு இந்திய ஒன்றிய முஸ்லிம் லீக் சார்பாக மாநிலங்களவைக்கு தேர்ந்தெடுக்கப்பட்டார். இவர் “தமிழகத்தில் இஸ்லாமியர் வரலாறு” என்ற நூலை 1988 ஆம் ஆண்டு எழுதியுள்ளார்.

இந்திய முஸ்லிம்கள்
இந்திய ஒன்றிய முசுலிம் லீக் அரசியல்வாதிகள்
மாநிலங்களவை உறுப்பினர்கள்
நூர்ஜகான் ரசாக்

நூர்ஜகான் ரசாக் ஒரு இந்திய அரசியல்வாதி ஆவார். இவர் 1977 ஆம் ஆண்டு அனைத்திந்திய அண்ணா திராவிட முன்னேற்றக் கழகம் சார்பாக மாநிலங்களவைக்கு தேர்ந்தெடுக்கப்பட்டார்.

மேற்கோள்கள்

வெளி இணைப்புகள்

இந்திய முஸ்லிம்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
மாநிலங்களவை உறுப்பினர்கள்
இந்திய முஸ்லிம் பெண்கள்
தமிழ்நாட்டைச் சேர்ந்த மாநிலங்களவை உறுப்பினர்கள்
டி. ஏ. முகம்மது சகி

தி. அ. முகம்மது சகி (T. A. Mohammed Saqhy) ஒரு இந்திய அரசியல்வாதி ஆவார். இவர் 1990 ஆம் ஆண்டு திராவிட முன்னேற்றக் கழகம் சார்பாக மாநிலங்களவைக்கு தேர்ந்தெடுக்கப்பட்டார். 03 ஏப்ரல் 1990 முதல் 02 ஏப்ரல் 1996 வரை மாநிலங்களவை உறுப்பினராக இருந்தார். உணவுக் கலப்படம் மற்றும் உணவுப் பொருட்களில் நிறமிகளைச் சேர்ப்பது தொடர்பான கேள்விகளை மாநிலங்களவையில் எழுப்பியிருந்தார். 1998 ஆம் ஆண்டு நடைபெற்ற வேலூர் மக்களவைத் தொகுதி தேர்தலில் தி.மு.க. சார்பாக போட்டியிட்டுத் தோல்வியுற்றார்.
வேலூர் மாவட்டத்தின் திமுக அவைத் தலைவராகவும், திமுக சொத்து பாதுகாப்பு குழு செயலாளராகவும் பொறுப்பு வகித்துவருகிறார்.

மேற்கோள்கள் 

இந்திய முஸ்லிம்கள்
திராவிட முன்னேற்றக் கழக அரசியல்வாதிகள்
தமிழ்நாட்டைச் சேர்ந்த மாநிலங்களவை உறுப்பினர்கள்
நாடாளுமன்ற தி. மு. க. உறுப்பினர்கள்
நாடாளுமன்ற தமிழ்நாட்டு உறுப்பினர்கள்
ஆக்டைல் சாலிசிலேட்டு

ஆக்டைல் சாலிசிலேட்டு (Octyl salicylate) என்பது C15H22O3   என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஓர் எசுத்தர் என வகைப்படுத்தப்படும் இச்சேர்மத்தை சாலிசிலிக் அமிலத்துடன் 2-எத்திலெக்சனால் சேர்மத்தைச் சேர்த்து ஒடுக்க வினைக்கு உட்படுத்துவதன் வழியாகத் தயாரிக்கலாம். நிறமற்று, பூவின் மணத்துடன் எண்ணெய்த்தன்மை கொண்ட நீர்மமாக ஆக்டைல் சாலிசிலேட்டு காணப்படுகிறது. 2-எத்திலெக்சைல் சாலிசிலேட்டு என்ற பெயராலும் இதை அழைக்கலாம். சூரியனிலிருந்து வரும் புற ஊதாக் கதிரிலிருந்து பாதுகாக்க உதவும் குழைமங்களிலும் ஒப்பனைப் பொருட்களிலும் பகுதிப்பொருளாக இச்சேர்மம் பயன்படுத்தப்படுகிறது .

ஆக்டைல் சாலிசிலேட்டு மூலக்கூறின் சாலிசிலேட்டுப் பகுதி சூரிய ஒளியிலிருந்து வரும் புற ஊதா ஒளியை ஈர்த்துக் கொள்கிறது. இதனால் சூரிய ஒளியினால் உண்டாகும் தீங்கான விளைவுகளின் பாதிப்பிலிருந்து தோல் பாதுகாக்கப்படுகிறது. எத்திலெக்சனால் பகுதியானது ஒரு கொழுப்பு ஆல்க்காலாகும். நீரை எதிர்க்கும் பண்பையும் எண்ணெய் போல இளகும் தன்மையையும் இது கொடுக்கிறது.

மேற்கோள்கள் 
 
 

சாலிசிலேட்டு எசுத்தர்கள்
வசந்த் ரவி

வசந்த் குமார் ரவி அல்லது வசந்த் ரவி என்பவர் ஒரு இந்திய நடிகராவார். இவர் தமிழ்த் திரையுலகில் முதன்மையாக பணியாற்றி வருகிறார்.  மருத்துவராக இருந்து நடிகரானவர்  இவர். இவர் தனது முதல் படமான தரமணியில் முதன்மைக் கதாபாத்திரத்தில் நடித்ததன் வழியாக தமிழ்த் திரையுலகில் முக்கியத்துவம் பெற்றார். இப்படத்தில் நடித்ததற்காக நிறந்த அறிமுக நடிகராக 10 வது விஜய் விருதுகள் மற்றும்   ஜியோ 65 வது தென் பிலிம்பேர் விருதுகளிலும் 2018 ஆண்டு பெற்றார். வசந்த்  திரைப்பட நடிகராக ஆவதற்கு முன்பு மான்செஸ்டரில் பகுதிநேர மருத்துவராக பணியாற்றினார்.

திரைப்பட வாழ்க்கை 
கற்றது தமிழ்,  தங்க மீன்கள் உள்ளிட்ட படங்களுக்காக பரவலாக அறியப்பட்ட திரைப்பட இயக்குநர் ராம் மூலம் இவர் 2013 ஆம் ஆண்டில் தனது முதல் நடிப்பு வாய்ப்பைப் பெற்றார். 2013 ஆம் ஆண்டில் தரமணி படத்தை தயாரிக்க முயற்சியைத் தொடங்கிய ராமிடம் இந்தப் படத்தில் நடிக்க வசந்த் ரவி ஒப்புக் கொண்டார். ஆனால் இதன் தயாரிபில் ஏற்பட்ட தாமதத்தால் 2017 ஆகத்தில் படம் வெளியானது. என்றாலும் இவரது முதல் திரைப்படமான தரமணி நேர்மறையான விமர்சனங்களைப் பெற்றது மேலும் ஆண்ட்ரியா ஜெரெமையாவுடன் இணைந்து முக்கிய கதாபாத்திரத்தில் நடித்த இவரது நடிப்பு பார்வையாளர்களின் பாராட்டுக்களைப் பெற்றது. இவருக்கு திருப்புமுனையாக அமைந்த இந்தப் படத்தில் நடித்ததற்காக இவருக்கு 2017 ஆனந்த விகடன் சினிமா விருதுகளில் சிறந்த அறிமுக நாயகன் விருது, 2018 ஆம் ஆண்டு விஜய் விருதுகளில் சிறந்த அறிமுக நடிகருக்கான விஜய் விருது போன்றவற்றை பெற்றார்.

தரமணி படத்தில் நடித்ததற்காக 2018 ஆண்டு சூன் 16 இல்  65 வது பிலிம்பேர் விருதுகள் தெற்கு  விருதுகளில் இவருக்கு சிறந்த அறிமுக நடிகருக்கான விருது வழங்கப்பட்டது. வசந்த் ரவியின் அடுத்தபடத்துக்கு ராக்கி என்று பெயரிடப்பட்டுள்ளது. வசந்த் ரவியின் அடுத்த திட்டம் என்று பெயரிடப்பட்டது

திரைப்பட வரலாறு

குறிப்புகள்

வெளி இணைப்புகள் 
 வசந்த் ரவி

தமிழ்நாட்டு மருத்துவர்கள்
வாழும் நபர்கள்
கவிஞர் மீனவன்

நாகை மாவட்டத்தில் உள்ள தரங்கம்பாடியில் இலக்குவன், தைலம்மை தம்பதியினருக்கு   09-01-1933 அன்று மூத்த மகனாகப் பிறந்த கவிஞர் மீனவனின்  இயற்பெயர் நாராயணசாமி என்பதாகும். புலவர் பட்டமும் அதனை தொடர்ந்து சென்னைப் பல்கலைக்கழகத்தில் எம். ஏ. பட்டமும் பெற்றுத் தேர்ந்த கவிஞர் மீனவன் நாகை தேசிய மேல்நிலைப்பள்ளியில் முதுகலை தமிழாசிரியராக  பணியாற்றி ஓய்வு பெற்றார்.

பேரறிஞர் அண்ணா, முத்தமிழ்க் காவலர் கலைஞர், புரட்சித் தலைவர் எம்.ஜி.ஆர்.ஆகிய மூன்று முதல்வர்களிடமும் பரிசும் பாராட்டும் பெற்றவர்.

“கொஞ்சும் குழந்தை” , “உழைக்கும் பரிதி”, “முத்திரைக்குமரி”, “சிந்தனைச்சிற்பி சிங்காரவேலர் பிள்ளைத்தமிழ்”, “பண்டைய தமிழரும், பரதவர் வாழ்வும் ” என்னும் 5 நூல்களை எழுதி வெளியிட்டுள்ளார்.

கவிஞர் மீனவன் எண்ணற்ற பட்டிமன்றங்கள், கவியரங்கங்கள், இலக்கியத் திறனாய்வுக் கூட்டங்களை தலைமையேற்று நடத்தி இருக்கின்றார்.

தந்தை பெரியாரின் திராவிடக் கருத்துக்களில் அதீத ஈடுபாடு கொண்டிருந்த கவிஞர் மீனவன், நூற்றுக்கணக்கான சுயமரியாதை   திருமணங்களை தந்தை பெரியார் வழியில் நடத்தி வைத்தவர். இருபதாம் நூற்றாண்டின் இணையற்ற 100 கவிஞர்கள் வரிசையில் இடம் பெற்றவர்.

சிந்தனை சிற்பி சிங்காரவேலரின் மேல் கொண்ட பற்றின் காரணமாக அவர் பெயரில் சிந்தனை சிற்பி மழலையர் பள்ளியை அக்கரைப்பேட்டையில் தொடங்கியவர்.  நாகையில் பல்வேறு அமைப்புகளில் தன்னை இணைத்து சமுதாயப் பணியாற்றினார்.  இவரின் ஒருமைப்பாடு என்னும் பாடல் (கொஞ்சும் குழந்தை நூலில் இடம்பெற்றது) 5 ஆம் வகுப்பு தமிழ் பாடப் புத்தகத்திலும், சிந்தனைச்சிற்பி என்னும் பாடல் (முத்திரைக்குமரி என்னும் நூலில் இடம்பெற்றது ) 12 ஆம் வகுப்பு சிறப்புத் தமிழ் பாட புத்தகத்திலும் இடம் பெற்றது.

குறிப்புகளும் மேற்கோள்களும் 

தமிழறிஞர்கள்
மயிலாடுதுறை மாவட்ட நபர்கள்
2012 இறப்புகள்
மெமோரிஸ் (2013 திரைப்படம்)

மொமோரிஸ் என்பது 2013 இல் வெளிவந்த மலையாளத் திரைப்படம் ஆகும். இத்திரைப்படம் கிரைம் திரில்லர் வகையைச் சேர்ந்தது. ஜீது ஜோசப் இத்திரைப்படத்தை எழுதி இயக்கியிருந்தார். பிரித்விராஜ், விஜயராகவன், சுரேஷ் கிருஷ்ணா, எஸ்.பி. சிறீகுமார், மியா மற்றும் மேகனா ராஜ் இப்படத்தில் நடித்திருந்தனர்.

பின்னர் கே. முரளிதரன் மற்றும் சாந்தமுரளி ஆகியோர் ஆனந்தா வில்சன் என்ற பெயரில் தயாரித்திருந்தனர்.

இத்திரைப்படத்தில் பிருத்விராஜ் சாம் அலெக்ஸ் ஒரு குடிகார காவலராக நடித்திருந்தனர். நகரில் நடக்கும் தொடர் கொலைகளை கண்டறியக்கூடிய பணிக்கு நிர்பந்திக்கப்படுகிறார்.

வெளியீடு
இத்திரைப்படம் 2013 ஆகஸ்ட் 9 இல் வெளிவந்தது.

மறுஆக்கம்
இத்திரைப்படம் 2003 இல் வெளிவந்த கொரிய திரைப்படமான மெமோரியல் ஆஃப் மர்டர்ஸ் என்ற திரைப்படத்தின் பாதிப்பால் உண்டானது.

தமிழில் அருள்நிதி நடிப்பில் ஆறாது சினம் என்ற பெயரில் மறுஆக்கம் செய்யப்பட்டு வெளிவந்தது.

ஆதாரங்கள்

வெளி இணைப்புகள்
 

இந்திய மலையாளத் திரைப்படங்கள்
2013 மலையாளத் திரைப்படங்கள்
பழிவாங்குதல் குறித்தான திரைப்படங்கள்
கொலையாளி பற்றியத் திரைப்படங்கள்
வி1

வி1 (V1) என்பது 27 திசம்பர் 2019-ஆம் ஆண்டு வெளிவந்த இந்தியத் தமிழ்த் திரைப்படமாகும். இப்படத்தை பேரடைம் பிக்சர் ஹவுஸ், கலர்புல் பீட்டா மூவ்மண்ட் ஆகியன இணைந்து தயாரிக்க, பாவெல் நவகீதன் எழுதி, இயக்கியக் குற்றம்-பரபரப்புத் தமிழ்த் திரைப்படமாகும். இப்படத்தில் ராம் அருண் காஸ்ட்ரோ, விஷ்ணு பிரியா ஆகியோர் முதன்மைப் பாத்திரங்களிலும், லிஜிஷ், மைம் கோபி, காயத்ரி, லிங்கா, மோனிகா, மனிஷா ஜித் ஆகியோர் பிற கதாப்பாத்திரத்தில் நடித்துள்ளனர். இப்படத்துக்கான ஒளிப்பதிவை டி. எஸ். கிருஷ்ணாசேகரும், பின்னணி இசையை ரோனி ரப்ஹெலும், படத்தொகுப்பை சி. எஸ். பிரேம்குமாரும் மேற்கொண்டுள்ளனர். இப்படம் முழுவதுமாக சென்னையில் படமாக்கப்பட்டுள்ளது.

கதைச்சுருக்கம் 
படத்தின் நாயகன் காவல் துறையின் தடய அறிவியல் துறையில் பணியாற்றுபவர். இவருக்கு இருட்டைக் கண்டால் பயம் என்ற சிக்கல் உண்டு. இந்நிலையில் வி 1 என்ற கதவு எண் கொண்ட வீட்டில் ஒரு கொலை நடக்கிறது. இந்தக் கொலையை நாயகன் புலனாய்வு செய்ய வேண்டியுள்ளது. மழையினால் தடயங்கள் எல்லாம் அழிந்த ஒரு நிலையில் நாயகன் எவ்வாறு விசாரணை மேற்கொண்டார். அதில் அவருக்கு உண்டான இடர்பாடுகள் என்ன என்பதே கதை.

மேற்கோள்கள் 

அறிமுக இயக்குநர் திரைப்படங்கள்
2019 தமிழ்த் திரைப்படங்கள்
இந்தியத் தமிழ்த் திரைப்படங்கள்
பாவெல் நவகீதன்

பாவெல் நவகீதன் (pavel navageethan, ஜனவரி:17.  1984) என்பவர் இந்திய தமிழ்த் திரைப்பட நடிகர், இயக்குநர் ஆவார்.

வாழ்க்கை 
பாவெல் நவகீதன் இந்தியாவின், தமிழ்நாட்டின், செங்கல்பட்டைச் சேர்ந்தவர். இவர் சென்னை, இலயோலாக் கல்லூரியில் சமூகவியல் படித்தவர். அங்கே படிக்கும்போது இவர் எடுத்த குறும்படமானது கல்லூரிகளுக்கு இடையிலான போட்டியில் பரிசை பெற்றது. இதனையடுத்து பல குறும்படங்களை தன்னார்வ தொண்டு நிறுவனத்துக்காக இயக்கினார். இதன் பிறகு திரைப்படத் துறையில் நுழைந்த இவர் மெட்ராஸ் திரைப்படத்தில் ஒரு சிறு பாத்திரத்தில் தோன்றினார். இதன்பிறகு குற்றம் கடிதல் திரைப்படத்தில் ஆட்டோ தோழர் உதயனாகவும், வட சென்னை திரைப்படத்திலும் குறிப்பிடத்தக்க பாத்திரத்திலும் நடித்தார். இந்திலையில் வி 1 என்ற திரைப்டத்தை எழுதி இயக்கியுள்ளார்.

மேற்கோள்கள் 

காஞ்சிபுரம் மாவட்ட நபர்கள்
தமிழ்த் திரைப்பட நடிகர்கள்
தமிழ்த் திரைப்பட இயக்குநர்கள்
தமிழ்நாட்டுத் திரைப்பட இயக்குநர்கள்
தமிழ்நாட்டுத் திரைப்பட நடிகர்கள்
1984 பிறப்புகள்
நிலவு மறைப்பு, 16 சூலை 2019

ஒரு பகுதி நிலாமறைப்பு 16 சூலை, 2019 அன்று நிகழ்கிறது. நிலவு உச்ச கிரகணத்தின் போது புவியின் கருநிழலினால் 65% மறைக்கப்படும்.

இந்த ஆண்டில் நிகழும் இறுதி நிலாமறைப்பாக இது அமையும்.

தோற்றுகை 

ஆசியாவின் அனேக இடங்கள், அவுத்திரெலியா, ஆப்பிரிக்கா, ஐரோப்பா மற்றும் தென் அமெரிக்காவில் இது தோற்றும்.

மேற்கோள்கள்

கிரகணங்கள்
2019 இல் அறிவியல்
அயோடோசோபென்சீன்

அயோடோசோபென்சீன் (Iodosobenzene) என்பது C6H5IO   என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதை அயோடோசில்பென்சீன் என்ற பெயராலும் அழைக்கலாம். நிறமற்று திண்மநிலையில் காணப்படும் இச்சேர்மத்தை கரிம மற்றும் ஒருங்கிணைவுச் சேர்மங்களை பரிசோதிக்கும் ஆய்வகங்களில் ஆக்சோ பரிமாற்ற வினையாக்கியாக பயன்படுத்துகிறார்கள். பெரயோடினேன் என்ற பிரபலமான வினையாக்கியுடன் தொடர்பு கொண்டுள்ள சேர்ம்மாக அயோடோசோபென்சீன் கருதப்படுகிறது.

தயாரிப்பும் கட்டமைப்பும் 

முதன்முதலில் கான்ராத் வில்கெரோத் அயோடோபென்சீனிலிருந்து அயோடோசோபென்சீன் தயாரித்தல் குறித்து விவரித்தார் . அயோடோபென்சீனை டையசிட்டேட்டாக ஆக்சிசனேற்றம் செய்து மேலும் அதைத் தொடர்ந்து நீராற்பகுப்பு செய்து . அயோடோசோபென்சீனை இவர் தயாரித்தார் :
C6H5I  +  CH3CO3H  +  CH3CO2H  →  C6H5I(O2CCH3)2  +  H2O  
C6H5I(O2CCH3)2  +  H2O  →  C6H5IO  + 2 CH3CO2H.  
படிகவியல் ஆய்வுகளின் படி அயோடொசோபென்சீனின் கட்டமைப்பு இன்னும் சரிபார்க்கப்படவில்லை. பெரும்பாலான கரைப்பான்களில் சிறிதளவே கரையும் பண்பும் அகச்சிவப்பு நிறமாலையியல் ஆய்வுகளும் இச்சேர்மம் மூலக்கூறுகளால் ஆனதல்ல என்றும் ஆனால் இதுவோர் I-O-I-O சங்கிலிகளால் ஆன பல்பகுதி சேர்மம் என்றும் கூறுகின்றன . இதனுடன் தொடர்புடைய டையசிட்டேட்டு  C6H5I(O2CCH3)2, அயோடின்(III) பல பிணைப்புகள் ஏதுமில்லாத T வடிவ வடிவியலை ஏற்றுக்கொள்வதை விவரிக்கிறது . அயோடோசோபென்சீனிலுள்ள அயோடின் மற்றும் ஆக்சிசன் அணுக்களுக்கு இடையில் ஒற்றை ஈதற்பிணைப்பு I-O சிக்மா பிணைப்பு இருப்பதையும் I=O இரட்டைப் பிணைப்பு இல்லாததையும் கோட்பாட்டு ஆய்வுகள் உறுதிப்படுத்துகின்றன .

பயன்பாடுகள் 

வர்த்தகப் பயன்பாடுகள் ஏதுமில்லை என்றாலும் அயோடோசோபென்சீன் ஆக்சோ பரிமாற்ற வினையாக்கியாக ஆய்வகங்களில் பயன்படுத்தப்படுகிறது. சில ஆல்கீன்களை ஈபாக்சைடாகவும் சில உலோக அணைவுச்சேர்மங்களை அவற்றுடன் தொடர்புடைய ஆக்சோ வழிப்பெறுதியாகவும் இச்சேர்மம் மாற்றுகிறது. ஓர் ஆக்சிசனேற்ற முகவராக இருந்தாலும் இதுவொரு மிதமான அணுக்கருகவரியாகும். ஆக்சோ பரிமாற்ற வினைகளில் செயல்திறனுடன் வினையாற்றும் சேர்மம் ஒரு பகுதிச்சேர்மமாக இருக்கும் என ஊகிக்கப்படுகிறது என்றாலும் இப்பார்வை நிருபிக்கப்படவில்லை.

முன்பாதுகாப்பு 

அயோடோசோபென்சீன் வெடிக்கும் தன்மை கொண்டது என்பதால் வெற்றிடத்தில் இதை சூடாக்கக் கூடாது.

மேற்கோள்கள் 

பீனைல் சேர்மங்கள்
அயோடேன்கள்
கனிமவேதியியல் பலபடிகள்
சோடியம் ஐதரைடு

சோடியம் ஐதரைடு (Sodium hydride) NaH என்ற மூலக்கூற்று வாய்ப்பாட்டைக் கொண்ட ஒரு வேதிச் சேர்மம் ஆகும். இச்சேர்மம் இன்றளவும் கரிமத் தொகுப்பு முறைகளில் ஒரு வலிமயைான எரியக்கூடிய காரமாக முதன்மையாகப் பயன்படுத்தப்படுகிறது. NaH இது உப்புத்தன்மையுள்ள ஐதரைடுகளின் பிரதிநிதியாக உள்ளது.  இச்சேர்மமானது Na+ மற்றும் H− அயனிகளரால் ஆனது. போரேன், மீத்தேன், அம்மோனியா மற்றும் நீர் போன்ற ஐதரைடுகள்  மூலக்கூறு நிலை ஐதரைடுகளாக இருக்கும் போது, இச்சேர்மம் மட்டும் வேறுபட்டு அயனி நிலை ஐதரைடாக உள்ளது. இச்சேர்மமானது அயனிப்பண்பைக் கொண்டிருப்பதால் கரிமக் கரைப்பான்களில் கரைவதில்லை. (உருகிய சோடியத்தில் கரையும்) சோடியம் ஐதரைடின் கரையாத தன்மையின் காரணமாக சோடியம் ஐதரைடை உள்ளடக்கிய அனைனத்து வினைகளும் திண்மத்தின் புறப்பரப்பில் நிகழ்பவையாகவே உள்ளன.

காரப்பண்பும் மற்றும் அமைப்பும்
சோடியம் ஐதரைடானது திரவ சோடியம் மற்றும் ஐதரசனின் நேரடியான வினையின் மூலம் தயாரிக்கப்படுகிறது.  தூய்மையான NaH ஆனது நிறமற்றதாகும். இருப்பினும் சில மாதிரிகள் பொதுவாக சாம்பல் நிறத்தில் தோன்றுகின்றன. 

சோடியம் ஐதரைடானது,  இலித்தியம் ஐதரைடு, KH, RbH, மற்றும் CsH, போன்றவற்றைப் போன்று சோடியம் குளோரைடின் படிக அமைப்பினைக் கொண்டுள்ளது. இந்த படிக அமைப்பில், எண்முகி மூலக்கூறு வடிவத்தில் ஒவ்வொரு Na+ அயனியானது ஆறு H− அயனிகளால் சூழப்பட்டுள்ளது.  H− அயனியின் அயனி ஆரமானது (146 பிகோமீட்டர்  NaH) மற்றும் F− (133 பிகோமீட்டர்) ஆகியவை Na−H மற்றும் Na−F பிணைப்புத் தொலைவுகளால் மதிப்பிட்டவாறு ஒப்பிடத்தகுந்தவை ஆகும்.

மேற்கோள்கள் 
 

சோடியம் சேர்மங்கள்
ஐதரைடுகள்
பாறை உப்பு படிகக் கட்டமைப்பு
அராகனின் கத்தரீன்

அராகனின் கத்தரீன் (Catherine of Aragon; 16 திசம்பர் 1485 - 7 ஜனவரி 1536), இங்கிலாந்தின் அரசியாக 1509-யிலிருந்து 1533 வரை ஆட்சி புரிந்தார் மற்றும் இவர் இங்கிலாந்தின் எட்டாம் ஹென்றியின் முதல் மனைவியாக இருந்தார். இவர்களது திருமணத்திற்கு முன்பு, கத்தரீன், ஹென்றியின் மூத்த சகோதரர் ஆர்தரின் விதவையாக இருந்தார்.

கத்தரீன் அராகனின் ஃபெர்டினாண்ட் மற்றும் காஸ்டிலின் இசபெல்லாவின் இளைய மகள் ஆவார். இவர் மூன்று வயதில், இங்கிலாந்தின் இளவரசர் ஆர்தருடன் நிச்சயிக்கப்பட்டார்.இருவரும் 1501 இல் திருமணம் செய்து கொண்டனர், ஆனால் ஆர்தர் சில மாதங்களுக்குப் பிறகு 1502 இல் மாண்டார். கத்தரீன் அடுத்த 7 வருடங்கள் இங்கிலாந்தில் வறுமையில் வாழ்ந்தார். 1507 இல் ஸ்பானிஷ் தூதராக இங்கிலாந்தில் பணியாற்றினார், இதனால் கத்தரீன் ஐரோப்பாவின் முதல் பெண் தூதராக ஆனார்.

1509 இல் கத்தரீன் ஆர்தரின் இளைய சகோதரான ஹென்றியை மணந்தார். இந்த திருமணம் இங்கிலாந்து அரசியல் நலனுக்காக நடைபெற்றது என்றாலும், ஹென்றி தனது மனைவியை நேசித்ததாக கூறப்படுகிறது. 1510 முதல் 1518 வரை, கத்தரீன் ஹென்றியுடன் ஆறு குழந்தைகளைப் பெற்றெடுத்தார், அதில் ஒருவரான இளவரசி மேரி மட்டுமே முதிர்வயது வரை உயிர் வாழ்ந்தார். 1513 இல் ஹென்றி பிரான்சில் இருந்தபோது ஆறு மாதங்களுக்கு கத்தரீன் இங்கிலாந்தின் பிரதிநிதியாக பணியாற்றினார். இந்த காலகட்டத்தில், ஹென்றி தனது அரசவையில் உள்ள பெண்களுடன் பாலியல் தொடர்பு கொள்ள ஆரம்பித்திருக்கலாம்.

சுமார் 1525ஆம் ஆண்டில், தனது ஆசை நாயகியாக ஆக மாற மறுத்த கத்தரீனின் பணியாள் ஆன ஆன் பொலின் மீது ஹென்றி மோகம் கொண்டார். மேலும் கத்தரீனுடனான அவரது திருமணத்தில் அதிருப்தி அடைந்தார், ஏனெனில் அவர்களுக்கு இது வரை ஒரு புதல்வன் கூட பிறக்கவில்லை. எனவே ஹென்றி கத்தரீன் உடனான தனது திருமணத்தை ரத்து செய்து ஆனை திருமணம் செய்ய விரும்பினார். பாப்பரசர் ஏழாவது கிளெமென்ட் அவர்களின் திருமணத்தை ரத்து செய்ய மறுத்தபோது, ​​மத விஷயங்களில் மேலாதிக்கத்தை தனது கையில் எடுத்துக் கொண்டு ஹென்றி அவரை மீறினார். 1533 இல் அவர்களின் திருமணம் செல்லாது என்று அறிவிக்கப்பட்டு பாப்பரசரின் அனுமதியின்றி இங்கிலாந்தில் உள்ள மதகுருமார்களின் தீர்ப்பின் பேரில் ஹென்றி ஆனை மணந்தார். இங்கிலாந்தில் உள்ள தேவாலயம் மேலாதிக்க தலைவராக ஹென்றியை ஏற்க கேத்தரின் மறுத்தார், தன்னை மன்னரின் உண்மையான மனைவியாகவும் ராணியாகவும் கருதினார். மேலும் இங்கிலாந்து மக்களுக்கு இடையே அனுதாபத்தை ஈர்த்தார்.

இருந்தபோதிலும், ஹென்றி கத்தரீனை தனது இறந்த மூத்த சகோதரர் ஆர்தரின் மனைவியாக வேல்ஸின் இளவரசி பதவிக்கு தாழ்த்தினார்.பின்னர், ஹென்றியின் உத்தரவின் பேரில் கத்தரீன் அரசவையில் இருந்து வெளியேற்றப்பட்டார். கத்தரீன் தனது மீதமுள்ள நாட்களை கிம்போல்டன் கோட்டையில் கழித்தார், ஜனவரி 1536 இல் புற்றுநோயால் இறந்தார். இங்கிலாந்து மக்கள் கத்தரீன் மீது மிகுந்த மரியாதை வைத்திருந்தனர், அவரது மரணம் மிகப்பெரிய துக்கத்தை ஏற்படுத்தியது. அவரது மகள் மேரி 1553 இல் தனது உரிமையிலே முதல் இங்கிலாந்து அரசி ஆனார்.

வெளி இணைப்புகள்

 
 Catherine of Aragon's divorce papers and other Tudor treasures online to mark the 500th anniversary of Henry VIII's accession
 tudorhistory.org – An overview of her life, accompanied by a portrait gallery
 englishhistory.net – An in-depth look at her life and times

1485 பிறப்புகள்
1536 இறப்புகள்
ஆங்கிலேய உரோமன் கத்தோலிக்கர்கள்
சங்கராச்சாரியார் மலை

சங்கராச்சாரியார் மலை (Shankaracharya Hill) இந்தியாவின் ஜம்மு காஷ்மீர் மாநிலத்தில், காஷ்மீர் பள்ளத்தாக்கில் உள்ள ஸ்ரீநகரில் அமைந்த தால் ஏரிக் கரையின் அருகே அமைந்துள்ளது. சுமார் 1000 அடி உயரம் கொண்ட  இம்மலையின் உச்சியில் சங்கராச்சாரியார் கோயில் அமைந்துள்ளது.

மேற்கோள்கள்

ஜம்மு காஷ்மீர் புவியியல்
சிறீநகர் மாவட்டம்
அரசினர் ஆடவர் கலைக் கல்லூரி, கிருட்டிணகிரி

அரசினர் ஆண்கள் கலைக் கல்லூரி, கிருட்டிணகிரி, என்பது தமிழ்நாட்டின் கிருட்டிணகிரியில் அமைந்துள்ள ஒரு கலை அறிவியல் கல்லூரி ஆகும். இது 1964 ஆம் ஆண்டு நிறுவப்பட்டது. இக்கல்லூரி பெரியார் பல்கலைக்கழ இணைவுக் கல்லூரியாகும்.  இந்த கல்லூரியில் கலை, வணிகவியல் மற்றும் அறிவியல் ஆகிய துறைகளில் பல்வேறு படிப்புகளை வழங்கப்படுகிறது.  தேசிய மதிப்பீடு மற்றும் தரச்சான்று அவையின் (NAAC) B++ தரத்துடன் செயற்பட்டு வருகிறது. பேராசிரியர் பி. இரவிக்குமார் இக்கல்லூரியின் முதல்வராக உள்ளார். 50,000-க்கும் மேற்பட்ட நூல்களைக் கொண்ட நூலகம் ஒன்றும் உள்ளது.

கல்லூரி வரலாறு
கிருஷ்ணகிரி அரசு கலைக்கல்லூரி 1964-ம் ஆண்டில் தொடங்கப்பெற்றது. தமிழ்நாட்டில் கல்வியில் பின்தங்கிய இப்பகுதியில், உயர்கல்வி பயில ஒரு கல்லூரி தொடங்க வேண்டுமென்ற ஆர்வமும், அதற்காக பொதுமக்கள் வழங்கிய நன்கொடையும், தமிழக அரசு இக்கலைக் கல்லூரியை தொடங்க காரணமாக இருந்தன. 15.10.1964-ல் மாண்புமிகு முதலமைச்சர் எம்.பக்தவத்சலம் அவர்களால் இக்கல்லூரி தொடங்கப்பட்டது.

1982-83 ஆம் ஆண்டு முதல் இக்கல்லூரி ஆய்வு நிறுவனமாக சென்னைப் பல்கலைக் கழகத்தினரால் அறிந்தேற்பு செய்யப்பட்டது.

துறைகள்

அறிவியல் 

 இயற்பியல் 
 வேதியியல் 
 கணிதம் 
 தாவரவியல் 
 விலங்கியல் 
 நுண்ணுயிரியல் 
 கணினி அறிவியல்

கலை மற்றும் வணிகம் 

 தமிழ் 
 ஆங்கிலம் 
 உருது 
 வரலாறு 
 பொருளியல் 
 வணிக நிர்வாகம் 
 வணிகவியல்

அங்கீகாரம் 
கல்லூரியானது பல்கலைக்கழக மானியக் குழுவின் (யுஜிசி) அங்கீகாரத்தைப் பெற்றுள்ளது.

மேற்கோள்கள்

வெளி இணைப்புகள் 

  

பெரியார் பல்கலைக்கழக இணைவுக்கல்லூரிகள்
கிருட்டிணகிரி மாவட்டத்திலுள்ள அரசினர் கலைக் கல்லூரிகள்
பனிஹால்

பனிஹால் (Banihal), இந்தியாவின் ஜம்மு காஷ்மீர் மாநிலத்தின், இராம்பன் மாவட்டத்தில், இமயமலையின் பீர் பாஞ்சால் மலைத்தொடரில் 1647 மீட்டர் உயரத்தில் அமைந்த சிற்றூர் ஆகும்.

இது அனந்தநாக் மாவட்டத்தின் காசிகுண்ட் நகரத்திலிருந்து 35 கிமீ தொலைவில், தேசிய நெடுஞ்சாலை எண் 44 மீது உள்ளது. குவாசிகுண்ட் நகரத்திலிருந்து தொடருந்து மூலம் பனிஹால் செல்ல 18 கிமீ பயணத் தொலைவாகும். 

மலைவாழிடமான இவ்வூரில் காஷ்மீரி, உருது மற்றும் ஆங்கிலம் பேசப்படுகிறது.  இவ்வூரில் உள்ள ஜவகர் குகை, ஜம்முவையும், காஷ்மீரையும் இணைக்கும் முக்கிய சுரங்கச் சாலையாகும்.

பனிஹால் கணவாய்

இமயமலையின் பீர் பாஞ்சால் மலைத்தொடரில் 1760 மீட்டர் உயரத்தில் அமைந்த பனிஹால் கணவாய், பனிஹால் நகரத்துடன், மலைத்தொடரின் மறுபக்கத்தில் உள்ள அனந்தநாக் மாவட்டத்தின் காசிகுண்ட் நகரத்துடன் இணைக்கிறது. பனிஹால் கணவாயில் 2.8 கிமீ நீளமுள்ள ஜவகர் குகை 1956-இல் நிறுவப்பட்டது.  

பனிஹால் மற்றும் காசிகுண்ட் நகரங்களை இணைக்கும் பீர் பாஞ்சால் சுரங்க இருப்புப்பாதை 11.2 கிலோ மீட்டர் நீளம் கொண்டது.  
இச்சுரங்கப் பாதை 8.40 மீட்டர் அகலமும்; 7.39 மீட்டர் உயரமும் கொண்டது. மேலும் இச்சுரங்க இருப்புப் பாதையை ஒட்டி மூன்று மீட்டர் அகலம் கொண்ட சாலையும் அமைக்கப்பட்டுள்ளது.

தொடருந்துகள் இச்சுரங்க இருப்புப் பாதையை கடக்க 9 நிமிடங்கள் மற்றும் 30 வினாடிகள் ஆகிறது.

பேருந்துகள் காசிகுண்ட் – பனிஹால் நகரங்களுக்கிடையே உள்ள 35 கிலோ மீட்டர் நீள சாலை வழியாக பயணித்து கடக்க வேண்டும். ஆனால் இச்சுரங்க இருப்புப்பாதை மூலம் தொடருந்துகள் 17 கிலோ மீட்டர் பயணித்து கடக்கலாம்.

புதிய இருவழி சுரங்கப்பாதை

பனிஹால் நகரத்தையும், காசிகுண்ட் நகரத்தை இணைக்கும் 8.5 கிமீ நீளம் கொண்ட புதிய இருவழி சுரங்கப்பாதைகள் நிறுவுவதற்கான பணிகள் 2011 ஆண்டிலிருந்து தொடங்கப்பட்டு, பணி நடந்து கொண்டிருக்கிறது.

பனிஹால் தொடருந்து நிலையம்

பனிஹால் தொடருந்து நிலையம், கடல் மட்டத்திலிருந்து 1702 மீட்டர் உயரத்தில் அமைந்துள்ளது. இந்த இருப்புப் பாதை  26 சூன் 2013 அன்று நிறுவப்பட்டது. பனிஹால் தொடருந்து நிலையத்திலிருந்து பயணிகள் தொடருந்துகள் காசிகுண்ட், அனந்தநாக், ஸ்ரீநகர், பட்காம் வழியாக வடக்கு காஷ்மீரத்தின் பாரமுல்லா நகரத்தை இணைக்கிறது. மேலும் பனிஹால் - கற்றாவை இணைக்கும் 148 கிமீ தொலைவிற்கான இருப்புப் பாதைகள் அமைக்கும்  பணிகள் தொடர்கிறது.

மக்கள்தொகை பரம்பல்
2011-ஆம் ஆண்டின் மக்கள்தொகை கணக்கெடுப்பின் படி, 7 வார்டுகள் கொண்ட பனிஹால் சிற்றூரின் மக்கள்தொகை 3,900 ஆகும். மக்கள்தொகையில் இந்துக்கள் 27.49%, இசுலாமியர் 71.51% மற்றவர்கள் 0.33% ஆகவுள்ளனர.

இதனையும் காண்க
 காசிகுண்ட்
 பாரமுல்லா
 ஜவகர் சுரங்கச் சாலை
 பனிஹால்-காசிகுண்ட் சுரங்கச்சாலை
 பானிகால் கணவாய்
 ஜவகர் குகை

மேற்கோள்கள்

ஜம்மு காஷ்மீர் மாநிலத்திலுள்ள ஊர்களும் நகரங்களும்
கரியமாணிக்கம் அம்பலம்

கரு. இராம. கரியமாணிக்கம் அம்பலம் (KR. RM. Kariya Manickam Ambalam), இந்திய அரசியல்வாதியும், சமூக ஆர்வலரும் முன்னாள் தமிழ்நாடு சட்டமன்ற உறுப்பினரும் ஆவார்.

தனி நபர் வாழ்க்கை
இராமசாமி அம்பலம் என்ற நிலக்கிழாரின் மகனான கரிய மாணிக்கம் அம்பலம், தமிழ்நாட்டின் சிவகங்கை மாவட்டம், தேவகோட்டை வட்டம், கண்ணங்குடி ஊராட்சி ஒன்றியத்தில் உள்ள கப்பலூர் எனும் கிராமத்தில் பிறந்தவர். இவரது மகன் க. ரா. இராமசாமி தற்போது தமிழ்நாடு சட்டமன்றத்தில் இந்திய தேசிய காங்கிரசு கட்சி உறுப்பினர்களின் தலைவராக உள்ளார்.

அரசியல்
இராசாசியின் நண்பரான கரியமாணிக்கம் அம்பலம், முதலில் இந்திய தேசிய காங்கிரசு கட்சியில் செயல்பட்டவர். பின்னர் இராசாசி 1959-இல் சுதந்திராக் கட்சி  நிறுவிய போது அக்கட்சியில் இணைந்தார். இவர் திருவாடானை (சட்டமன்றத் தொகுதி)யிலிருந்து  நான்கு முறை வென்றவர். இவர் 1957-இல் திருவாடானை சட்டமன்றத் தொகுதியிலிருந்து சுயேட்சை வேட்பாளாரகப் போட்டியிட்டு, தமிழக சட்டமன்ற உறுப்பினர் ஆனார். 1962 மற்றும் 1967 தமிழ்நாடு சட்டமன்றத் தேர்தல்களில் சுதந்திராக் கட்சியின் வேட்பாளராக திருவாடனை தொகுதியிலிருந்து போட்டியிட்டு வென்றவர். 1977-இல் இவர் இந்திய தேசிய காங்கிரசு கட்சி சார்பாக திருவாடனை சட்டமன்றத் தொகுதியிலிருந்து போட்டியிட்டு, தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார்.

மேற்கோள்கள்

சிவகங்கை மாவட்ட நபர்கள்
தமிழ்நாடு சட்டமன்ற உறுப்பினர்கள்
தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
2 ஆவது தமிழ்நாடு சட்டமன்ற உறுப்பினர்கள்
3 ஆவது தமிழ்நாடு சட்டமன்ற உறுப்பினர்கள்
4 ஆவது தமிழ்நாடு சட்டமன்ற உறுப்பினர்கள்
6 ஆவது தமிழ்நாடு சட்டமன்ற உறுப்பினர்கள்
கபி. ராஜரத்தினம்

கபி. ராஜரத்தினம் (பிறப்பு 21 ஏப்ரல் 1961) என்பவர் ஒரு இந்திய அரசியல்வாதியும், தமிழகத்திலிருந்து 1998  ஆம் ஆண்டு தேர்ந்தெடுக்கப்பட்ட  நாடாளுமன்ற உறுப்பினரும் ஆவார். இவர் அண்ணா திராவிட முன்னேற்ற கழகம் வேட்பாளராக, பெரம்பலூர் தொகுதியில் இருந்து, இந்திய நாடாளுமன்றத்துக்குத் தேர்ந்தெடுக்கப்பட்டார்.

பிறப்பு
இவர் பெரம்பலூர் மாவட்டத்திலுள்ள, பாடாலூர் ஊராட்சியில் 21 ஏப்ரல் 1961 ஆம் ஆண்டு பழனிமுத்து என்பவருக்கு மகனாக பிறந்தார்.

கல்வி
முதுகலை வர்த்தக கல்வியை தேசியக் கல்லூரி, திருச்சியிலும், சட்டக்கல்வியை , அரசு சட்டக் கல்லூரி, திருச்சிராப்பள்ளியிலும் பயின்றார்.

மேற்கோள்கள் 

பெரம்பலூர் மக்களவைத் தொகுதி உறுப்பினர்கள்
1961 பிறப்புகள்
12வது மக்களவை உறுப்பினர்கள்
21-ஆம் நூற்றாண்டு இந்திய அரசியல்வாதிகள்
வாழும் நபர்கள்
பெரம்பலூர் மாவட்ட நபர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
மதுரம்

மரு. எட்வர்ட் பவுல் மதுரம் (DR.EDWARD PAUL MATHURAM) என்பவர் ஒரு மருத்துவரும், அன்றைய சென்னை மாகாணத்தின் (இன்றைய தமிழ்நாடு), திருச்சிராப்பள்ளி மக்களவைத் தொகுதியிலிருந்து, தேர்ந்தெடுக்கப்பட்ட முன்னாள் நாடாளுமன்ற உறுப்பினரும் ஆவார். இவர் 1951 ஆம் ஆண்டு மக்களவைத் தேர்தலில் திருச்சிராப்பள்ளி மக்களவைத் தொகுதியிலிருந்து, சுயேட்சையாக போட்டியிட்டு, இந்திய மக்களவைக்குத் தேர்ந்தெடுக்கப்பட்டார்.

பிறப்பு 
இவர் திருநெல்வேலி மாவட்டத்தில் 14 ஜூலை, 1904 ஆம் ஆண்டு ராவ் பகதூர் மதுரம் என்பவருக்கு மகனாகப் பிறந்தார்.

கல்வி 
இவர் புனித சூசையப்பர் கல்லூரி பள்ளியில் ஆரம்ப கல்வி பயின்றார். தொடர்ந்து சென்னை ராயபுரம் அரசு மருத்துவ கல்லூரியில் பயின்று மருத்துவரானார்.

வகித்த பதவிகள் 
 மதுரம் குழும நிர்வாக இயக்குநர்
 குரு மெடிக்கல் ஹால் நிர்வாக இயக்குநர்
 தலைவர், இந்திய கிறிஸ்தவ சங்கம், திருச்சி
 தலைவர், அகில நாடார் ஐக்கிய சங்கம், திருச்சி
 துணைத் தலைவர், ஒய்.எம்.சி.ஏ., திருச்சி
 துணைத் தலைவர், நிவாரண சங்கத்தை அழித்தல்
 புரவலர், கிறிஸ்டியன் எண்டெவர் சொசைட்டி
 செயற்குழு உறுப்பினர், விலங்குகளுக்கான கொடுமையைத் தடுக்கும் சமூகம், திருச்சி
 ஆளும் குழு உறுப்பினர், ராஜாஜி டி.பி. சானடோரியம், திருச்சி
 ஆயுட்கால உறுப்பினர், ரசிகா ரஞ்சனா சபை, திருச்சி
 ஆயுட்கால உறுப்பினர், இளம் ஆண்கள் கிறிஸ்தவ சங்கம், மெட்ராஸ்
 மூன்று மிஷன் உயர்நிலைப் பள்ளிகளின் நிர்வாக குழு உறுப்பினர், திருச்சி
 உறுப்பினர், மாவட்ட மருத்துவ சங்கம்
 உறுப்பினர், மாவட்ட சுகாதார சங்கம்
 உறுப்பினர், மாவட்ட தொழுநோய் நிவாரண சங்கம்
 உறுப்பினர், மாவட்ட குருட்டு நிவாரண சங்கம்
 தலைவர், பாரதிய மாணவர் சாரணர் சங்கம்
 தலைவர், நகராட்சி மன்றம், திருச்சி, 1948 முதல்
 தலைவர், திருச்சிராப்பள்ளி நகராட்சி மன்றம், 1948—52;
 தலைவர், உள்ளூர் நூலக ஆணையம், 1950—53;
 உறுப்பினர், நாடார் சங்கம்ஸ், சேவா சங்க விளையாட்டு விளையாட்டுக் கழகம் மற்றும் தி யூனியன் கிளப், திருச்சி
 உறுப்பினர், நாடாளுமன்ற சுகாதார ஆலோசனைக் குழு, 1954.

மேற்கோள்கள் 

1ஆவது மக்களவை உறுப்பினர்கள்
திருச்சி மாவட்ட நபர்கள்
இருபதாம் நூற்றாண்டு இந்திய அரசியல்வாதிகள்
தமிழ்நாட்டு மருத்துவர்கள்